Beredskabsstyrelsen måtte hente pumper ind fra hele landet for at få bugt med de massive vandmængder, der ramte Nordjylland onsdag og torsdag i sidste uge. Tirsdag middag kunne pumperne slukkes efter fem dages intensivt arbejde. Beredskabsstyrelsen har haft mandskab fra Herning, Haderslev og Næstved indkaldt til at assistere de nordjyske beredskabsfolk. De største oversvømmelsesproblemer opstod ved Hjørring og ved Frederikshavn, men pumperne måtte også på arbejde i Hobro. Der faldt mere end 100 millimeter vand i løbet af et døgn. Normalt falder der 76 millimeter i hele oktober.

Referat:
Beredskabsstyrelsen er tirsdag middag blevet færdige med at pumpe vand væk efter oversvømmelserne.